Komisijos reglamentas (EEB) Nr. 3714/92
1992 m. gruodžio 22 d.
iš dalies keičiantis tam tikrus reglamentus dėl bendro paukštienos rinkos organizavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo tvarkos [1] su paskutiniais pakeitimais, padarytais Reglamentu (EEB) Nr. 3208/89 [2], ypač į jo 2 straipsnio 1 dalį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [3] su paskutiniais pakeitimais, padarytais Reglamentu (EEB) Nr. 1235/89 [4], ypač į jo 5 straipsnio 3 dalį ir 9 straipsnio 3 dalį,
atsižvelgdama į 1991 m. gruodžio 16 d. Tarybos reglamentą (EEB) Nr. 3763/91, nustatantį konkrečias priemones tam tikriems Prancūzijos užjūrio departamentų žemės ūkio produktams [5], ypač į jo 4 straipsnio 5 dalį,
atsižvelgdama į 1992 m. birželio 15 d. Tarybos reglamentą (EEB) Nr. 1600/92 dėl konkrečių priemonių Azorų ir Madeiros saloms dėl tam tikrų žemės ūkio produktų [6], ypač į jo 10 straipsnį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių Kanarų saloms dėl tam tikrų žemės ūkio produktų [7], ypač į jo 4 straipsnio 4 dalį,
kadangi 1992 m. liepos 14 d. Komisijos reglamentas (EEB) Nr. 2509/92, iš dalies keičiantis Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo I ir II priedus [8], numato, kad ne didesnio svorio nei 185 g Gallus domesticus rūšies paukščiai priskiriami KN subpozicijai 010511 ir šviežios ar atšaldytos riebiosios kepenys priskiriamos KN subpozicijai 020731 bus išskiriami kaip savarankiški poklasiai, įteisinami nuo 1993 m. sausio 1d.;
kadangi šiuo reglamentu numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 1973m. vasario 26 d. Komisijos reglamento (EEB) Nr. 572/93 priede, kuriame išvardyti kiaušinių ir paukštienos produktai, už kuriuos skirtinos iš anksto nustatyto dydžio eksporto grąžinamosios išmokos [9], KN kodas 01051100 yra keičiamas KN kodu 010511.
2. Reglamento (EEB) Nr. 2777/751 straipsnio 1 dalyje ir 5 straipsnio 2 dalyje minimas KN kodas 02073100 yra keičiamas KN kodu 020731.
3. 1975 m. spalio 29 d. Tarybos reglamento (EEB) Nr. 2778/75, nustatančio paukštienos mokesčio ir šliuzo vartų kainos apskaičiavimo taisykles [10], I ir II prieduose KN kodas 01051100 keičiamas KN kodu 010511.
4. 1979 m. gruodžio 20 d. Komisijos reglamento (EEB) Nr. 3011/79 dėl antrinių paukštienos produktų mokesčių skaičiavimo ir panaikinančio Reglamentą Nr. 199/67/EEB [11] priede KN kodas 02073100 keičiamas KN kodu 020731.
5. KN kodas ex01051100 keičiamas KN kodu ex010511:
- Reglamento (EEB) Nr. 3763/914 straipsnio 1 dalies f punkte,
- Reglamentų (EEB) Nr. 1600/92 ir Nr. 1601/924 straipsnio 1 dalies d punkte,
- 1992 m. birželio 30 d. Komisijos reglamento (EEB) Nr. 1726/92, nustatančio išsamias konkrečių priemonių, skirtų aprūpinti Azorų salas ir Madeirą kiaušinių ir paukštienos sektorių produktais, įgyvendinimo taisykles [12], priede,
- 1992 m. birželio 30 d. Komisijos reglamento (EEB) Nr. 1729/92, nustatančio išsamias konkrečių priemonių, skirtų aprūpinti Kanarų salas kiaušinių ir paukštienos sektorių produktais, įgyvendinimo taisykles [13], III priede,
- 1992 m. rugsėjo 29 d. Komisijos reglamento (EEB) Nr. 2826/92, nustatančiame išsamias konkrečių priemonių, skirtų aprūpinti Prancūzijos užjūrio departamentus kiaušinių, paukštienos ir triušienos sektorių produktais, įgyvendinimo taisykles [14], priede.
2 straipsnis
Šis reglamentas įsigalioja 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 22 d.